ወዲ ትኹል፡ ሓደ ነገር ንጎስዮ ኣለና። ወዲ ትኹል ማእለያ ዘይብሉ ደርፊ ኣፍርየ ክኸውን ይኽእል'የ። ካብ ትኹል ናብ ገድሊ ክብገስ እንከለኹ እንዳ ሃለቃ'የ ዝምሃር ነይረ፤ ኣቦታትና ፈለስትን ኣቕሽሽትን እዮም ነይሮም፤ ብዛዕባ ደርፍን ግጥምን ንሓስበሉ ነገር ኣይነበረን። ኣብ ሜዳ ምስ ተሰለፍኩ ግን ኣብቲ ገድሊ ኩሉ ዓይነት ሰብ ጸኒሑኒ ምሁር ፍላስፋ ሓራስታይ ኮታስ ኩሉ ዓይነት ሰብ ጸኒሑና። ካብቲ ዝነበርናዮ ሕብረተስበ ዝቐየሩና ውልቀ ሰባት ኸኣ ኣለዉ ከመስግኖም ድማ ይደሊ። ስለዚ እቲ ኣነ ናብ ህዝቢ ሒዘዮ ዝቐርብ ዝነበርኩ ስራሓት ውህሉልን ናይ ብዙሓትን እዩ። ብዓል ሶሎሙን ጽሃየ፤ ስውእ ኢሳይያስ ጸጋይ፤ ኣለምሰገድ ተስፋይን፤ ሰሎሙን ድራርን ካልኦትን ስሒሎሙና እዮም። ሓደ ነገር ተበግስ'ሞ እዛ ቃል እዚኣ ቀይራ፡ እዛ ግጥሚ እዚኣ እንካ፡ ኣብ ዜማ ከምዚ ንቐይራ እናተባሃለ'ዩ ዝስራሕ ነይሩ። ናይ ሜዳ ኣሰራርሓ ከምኡ ስለዝነበረ ካባይ ጀሚርካ ከምቲ ናይ ሜዳ ልቢ ሰብ ዘረስርስ ድሕሪ ናጽነት ክንሰርሕ ዘይክኣልና። ዝበዝሐ ደርፍታትና ምስ ፈጻሜታት ዝተኣሳሰር'ዩ ካብ ኩለን ደርፍታት ሓንቲ ምረጽ እንድሕር ኢልካኒ ግን ጎምበል ትብል ደርፊ ምሓረኹ። ድምጻዊ ጀማል ሮሞዳን፡ "መሉእ ሰላም ይግበሮ" ሲነማ ኣዝመራ ኣብ ካባላጋላ ምንጪ ስእሊ, Tekle kiflemariam እታ ፈጨው ዘርእስታ ካሴትካ፡ ካብቲ ቅድሚኡ ዝነበረ ደርፍታት ትግርኛ ውዕይ ዝበለን ቅልጡፍ ህርመትን ዘለዋ እያ። ኮነ ኢልካ ዲኻ ከምኡ ቐይርካዮ?
